Կատարյալ դիզայն, կենդանի գույներ. ահա այն մի քանի առանձնահատկությունները, որոնք ArmPhone 0502 բջջային հեռախոսը կդարձնեն յուրաքանչյուրի ամենօրյա կյանքի անհրաժեշտ գործիքն ու անբաժանելի մասնիկը: Կրկնակի քարտով աշխատող այս հեռախոսը ոչ միայն շքեղ ընտրություն է, այլև անհրաժեշտություն սմարթ հեռախոսներ օգտագործողների համար, ովքեր գերադասում են հարմարավետության և ոճի համադրությունը: ArmPhone 0502 մոդելն ունի 5.0 դյույմանոց սենսորային էկրան, 1.3 գեգահերց քառամիջուկ պրոցեսոր և 1 գեգաբայթ օպերատիվ հիշողություն։ Հեռախոսի ներքին հիշողությունը 8 գեգաբայթ է, որը հնարավոր է ավելացնել microSD քարտի միջոցով։ Ինչ վերաբերում է տեսախցիկներին, ապա ArmPhone 0502 մոդելը ունի 5 մեգապիկսել հիմնական տեսախցիկ և 2 մեգապիկսել առջևի տեսախցիկ։ Ինչպես մնացած բոլոր վերոգրյալ մոդելները, այս հեռախոսը նույնպես ապահովում է 4G հասանելիություն։